b'\n_START_ARTICLE_\nMenapijci\n_START_SECTION_\nKasnej\xc5\xa1e omembe\n_START_PARAGRAPH_\nStrabon v svoji Geografiji pi\xc5\xa1e, da so v 1. stoletju Menapijci prebivali ob izlivu Rena severno od Nervijcev.  Omenja jih tudi Ptolemaj v svoji Geografji 2. stoletja in jih ume\xc5\xa1\xc4\x8da med Tungre in Nervijce. Ptolemaj omenja tudi Menapijce iz jugovzhodne Irske.  Njihovo prisotnost v severozahodni Irski dokazujejo nekatera sodobna krajevna imena, na primer Fermanagh._NEWLINE_V Britaniji je slu\xc5\xbeila kohorta menapijskih vojakov, kar dokazujejo napisi iz 2. stoletja.  Karavsij, poveljnik rimskega ladjevja v 3. stoletju, ki se je razglasil za cesarja Britanije in severne Galije, je bil Menapijec, rojen v Bataviji. Notitia Dignitatum, register rimskih vladnih polo\xc5\xbeajev in voja\xc5\xa1kih poveljstev, omenja tudi legijo z imenom Menapii Seniores.'